གསུམགཉེར་སྒྲུབ་ཀྱི་སྤུས་ཚད་ལེགས་སུ་བཏང་ནས་གཉེར་སྒྲུབ་ཀྱི་ཕན་འབྲས་ཐོན་རྒྱུར་དོ་སྣང་བྱས་པ།གྲོས་གཞི་གཉེར་སྒྲུབ་ཀྱི་སྤུས་ཚད་ནི་གྲོས་གཞིའི་ནུས་པ་འདོན་སྤེལ་བྱེད་པའི་འགག་རྩ་ཡིན།སྲིད་གྲོས་གྲོས་གཞིའི་ལས་དོན་དེ་གྲོས་གཞི་འདོན་པ་དང་གྲོས་གཞི་གཉེར་སྒྲུབ་བྱེད་པའི་ཕྱོགས་གང་ས་ཅི་ཐད་དང་འབྲེལ་བ་ཡོད་པས་གྲོས་གཞི་ཡག་པོ་འདོན་རྒྱུ་དེ་ནི་གལ་ཆེའི་རྨང་གཞི་ཞིག་ཡིན་ལ།ཕན་འབྲས་ཡག་པོ་ཐོན་པ་བྱེད་རྒྱུ་དེ་ནི་མཐའ་མའི་དམིགས་ཡུལ་དེ་རང་ཡིན།ལོ་ལྔའི་རིང་།རྒྱུན་ལས་ཨུ་ལྷན་གྱིས་གྲོས་གཞི་གཉེར་སྒྲུབ་བྱེད་རྒྱུའི་སྤུས་ཚད་ལ་མཐོང་ཆེན་བྱས་ཏེ།སྤུས་ཚད་དངོས་འབྲེལ་ལེགས་སུ་གཏོང་རྒྱུ་དེ་དེ་བས་མངོན་གསལ་ཆེ་བའི་གནས་བབ་ཐོག་བཞག་ནས།གྲོས་གཞི་གཉེར་སྒྲུབ་ཀྱི་སྤུས་ཚད་རྒྱུན་ཆད་མེད་པར་མཐོ་རུ་གཏོང་རྒྱུར་སྐུལ་འདེད་བཏང་ཡོད།དེའང་གཅིག་ནི་གཉེར་སྒྲུབ་རྩིས་སྤྲོད་དོན་འཁྱོལ་བྱེད་ཤུགས་ཆེ་རུ་བཏང་བ།གྲོས་ཁོངས་སུ་བཅུག་པའི་གྲོས་འགོ་དང་ལྷག་པར་དུ་ནང་དོན་བལྟོས་བཅས་ཀྱིས་གཏིང་ཟབ་པའི་གྲོས་གཞིར་གཙོ་གནད་དུ་དབྱེ་གསེད་དང་དབྱེ་ཞིབ་ཞིབ་འཇུག་བྱས་ཁར།ཏང་སྲིད་འགན་ནུས་སྡེ་ཚན་གྱི་བསམ་འཆར་བསྡུ་ལེན་ནན་ཏན་བྱས་ཏེ།གྲོས་གཞི་སྒྲུབ་འགན་འཁུར་མཁན་ཚན་པ་དང་གཉེར་སྒྲུབ་བྱེད་སྟངས་གཏན་འཁེལ་བྱས་ཐོགགྲོས་གཞི་གཉེར་སྒྲུབ་བྱེད་རྒྱུའི་ཡང་དག་རང་བཞིན་ཤུགས་ཆེར་བཏང་ཡོད།གཉིས་ནི་རྗེས་འདེད་སྒྲུབ་སྐུལ་བྱེད་པར་དོ་སྣང་བྱས་པ།སྒྲུབ་འགན་འཁུར་མཁན་ཚན་པའི་དབར་དང་།སྒྲུབ་འགན་འཁུར་མཁན་ཚན་པ་དང་གྲོས་གཞི་འདོན་མཁན་དབར་འབྲེལ་མཐུད་གྲོས་མོལ་བྱེད་རྒྱུར་སྐུལ་འདེད་བཏང་སྟེ།གྲོས་གཞིའི་ལུགས་མཐུན་གྲོས་གཞི་དང་ལེན་བྱེད་རྒྱུ་དང་དོན་དངོས་གནད་དོན་ཐག་གཅོད་ཐུབ་རྒྱུར་འགན་ལེན་བྱས་ཡོད།ཏང་སྲིད་ལྟ་སྐུལ་ཞིབ་བཤེར་སྡེ་ཚན་དང་མཐུན་སྦྱོར་བྱས་ཏེ་ལན་འདེབས་ཡག་པོ་བྱས་མེད་པའི་གྲོས་གཞིའི་རིགས་ཕྱིར་བསློགས་ནས་བསྐྱར་དུ་གཉེར་སྒྲུབ་བྱེད་དུ་བཅུག་པ་མ་ཟད།ཡིག་འཕྲིན་དང་།ཁ་པར།འཚམས་འདྲིར་བསྐྱོད་པ་སོགས་ཀྱི་བྱ་ཐབས་སྤྱད་དེ་གཉེར་སྒྲུབ་བྱེད་འགོར་བའི་སྡེ་ཚན་ལ་གང་མགྱོགས་གཉེར་སྒྲུབ་བྱེད་དགོས་པའི་ཚ་འདེད་བཏང་ཡོད།གསུམ་ནི་གཙོ་གནད་གྲོས་གཞིར་སྒྲུབ་སྐུལ་བྱེད་ཤུགས་ཆེ་རུ་བཏང་བ།ལོ་ལྟར་ཏང་དང་སྲིད་གཞུང་གི་ལྟེ་བའི་ལས་དོན་དང་སྲིད་གྲོས་རྒྱུན་ལས་ཨུ་ལྷན་གྱི་གཙོ་གནད་ལས་ཀར་དམིགས་ཏེ་གཙོ་གནད་ཀྱི་གྲོས་གཞི་ཁག་ཡས་མས་གཏན་འཁེལ་བྱས་ནས།སྲིད་གྲོས་ཀྱི་ཀྲུའུ་ཞི་གཞོན་པས་ཁག་སོ་སོར་སྒྲུབ་སྐུལ་བྱེད་འགན་འཁུར་ཡོད།གྲོས་གཞི་སྒྲུབ་འགན་འཁུར་མཁན་ཚན་པ་ཁག་གིས་རྩ་འཛུགས་ཀྱི་འགོ་ཁྲིད་ལ་ཤུགས་སྣོན་དང་།ལས་ཀའི་ལམ་སྲོལ་འཐུས་ཚང་།གཉེར་སྒྲུབ་བྱེད་སྟངས་གསར་གཏོད།གཉེར་སྒྲུབ་དོན་འཁྱོལ་ཡོང་བར་དོ་སྣང་བཅས་བྱས་ཏེ།གྲོས་གཞི་གཉེར་སྒྲུབ་ཀྱི་ལས་དོན་ཏན་ཏིག་ངང་ཡག་པོ་བསྒྲུབས་པས།གྲོས་གཞིའི་རིན་ཐང་དང་ཨུ་ཡོན་རྣམ་པའི་འགན་སྒྲུབ་བྱས་འབྲས་གང་ལེགས་མངོན་ཐུབ་པ་བྱུང་ཡོད།